**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 10.08.2017, ora 08.00 – 11.08.2017, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 11.08.2017, ora 07.00**

**RÂURI**

**Debitele au fost în general în scădere,** exceptând cursul superior al Prutului şi cursul inferior al Mureșului, unde au fost în creștere prin propagare.

Debitele se situează în general la valori cuprinse între 30-80% din mediile multianuale lunare, mai mari (peste normalele lunare) pe râurile din bazinul superior al Ialomiței și mai mici (sub 30% din normalele lunare) pe unele râuri din bazinele hidrografice: Someș (Lonea, Fizeș și Lăpuș), Mureș (Comlod, Vișa, Domald, Secaș, Râul Mare), pe Crişul Repede, Jijia și bazinul superior al Crasnei**.**

Nivelurile pe râuri la staţiile hidrometrice se situează sub **COTELE DE ATENŢIE.**

**Debitele vor fi în general în scădere.**

Sunt posibile creșteri izolate de niveluri și debite pe unele râuri mici din zonele de munte datorită precipitațiilor, slabe cantitativ, prognozate.

Nivelurile pe râuri la staţiile hidrometrice se vor situa sub **COTELE DE ATENŢIE.**

**DUNĂRE**

**Debitul la intrarea în ţară (secţiunea Baziaş) în intervalul 10 – 11.08.2017 a fost în scădere, având valoarea de 3000 m3/s**, situându-se sub media multianuală a lunii august (4300 m3/s).

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în creştere (3100 m3/s).**

În aval de Porţile de Fier debitele vor fi în creştere la Gruia şi în scădere pe sectorul Calafat – Tulcea.

**2.** **Situaţia meteorologică în intervalul 10.08.2017, ora 09.00 – 11.08.2017, ora 06.00**

**ÎN ŢARĂ**

**A.N.M.** a emis în data de 10.08.17, o **AVERTIZARE Meteorologică, cod Portocaliu şi galben**, valabilă în data de 11.08.2017, vizând **val de căldură, caniculă și disconfort termic accentuat**, conform căreia:

**COD PORTOCALIU:** Vineri (11 august), valul de căldură se va extinde în cea mai mare parte a țării, iar în zonele joase de relief, pe arii extinse va fi caniculă și indicele temperatură-umezeală (ITU) va depăși pragul critic de 80 de unităţi. Minimele nocturne se vor situa în jurul valorii de 20 de grade, iar în Dealurile de Vest vor fi de 23…25 de grade.

În județele Dolj, Mehedinți, Caraș-Severin, Timiș, Arad și Bihor disconfortul termic va fi accentuat și se vor înregistra frecvent temperaturi maxime de 37...38 de grade și izolat 39 de grade .

**COD GALBEN:** În Maramureș, nordul Crișanei, cea mai mare parte a Transilvaniei, nordul și estul Olteniei, în Muntenia și sudul Moldovei, disconfortul termic va crește, iar maximele termice se vor situa între 35 și 37 de grade.

***Notă:*** *În după-amiaza zilei de sâmbătă (12 august), dar mai ales în noaptea de sâmbătă spre duminică (12 / 13 august) vremea va deveni instabilă în regiunile vestice, sud-vestice și în zonele montane aferente, unde vor fi averse torențiale, frecvente descărcări electrice, vijelii și căderi de grindină.*

Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

- *Arad, Bihor, Caraş-Severin, Dolj, Mehedinţi şi Timiş (6 prefecturi)*  – **COD Portocaliu.**

- *Alba, Argeş, Bistriţa-Năsăud, Brăila, Buzău, Călaraşi, Cluj, Dâmboviţa, Galaţi, Giurgiu, Gorj, Hunedoara, Ialomiţa, Ilfov, Maramureş, Mureş, Olt, Prahova, Sălaj, Satu Mare, Sibiu, Teleorman, Vâlcea, Vrancea şi Municipiul Bucureşti (25 prefecturi)* – **COD galben**.

**Vremea a fost călduroasă** în cea mai mare parte a țării, caniculară după-amiaza în vest, nord-vest, sud-vest și izolat în centru și sud, cu temperaturi maxime ce s-au încadrat între 28 de grade la Mangalia și Sulina și 39 de grade la Banloc. Disconfortul termic a fost accentuat, astfel indicele temperatură-umezeală (ITU) a atins sau depăşit pragul critic de 80 de unităţi în Maramureș, Crișana, Banat, Oltenia, pe arii relativ extinse în Muntenia și Dobrogea și local în Transilvania și Moldova. Cerul a fost mai mult senin, cu înnorări trecătoare ziua în regiunile extracarpatice și la munte, iar vântul a suflat slab și moderat. La ora 06 se înregistrau valori termice cuprinse între 12 grade Joseni, Miercurea Ciuc și Întorsura Buzăului și 26 de grade la Dumbrăvița de Codru, Șiria, Oravița și Sulina.

**LA BUCUREŞTI**

**Vremea a fost călduroasă,** caniculară în orele amiezii în centrul orașului. Disconfortul termic a fost accentuat, iar indicele temperatură-umezeală (ITU) a depășit pragul critic de 80 de unități. Cerul a fost mai mult senin, iar vântul a suflat slab și moderat. Temperatura maximă a fost de 33 de grade la Băneasa, 34 de grade la Afumați și de 36 de grade la Filaret, iar la ora 06 temperatura aerului era de 22 de grade la Afumați și Băneasa și 24 de grade Filaret.

**3. Prognoza meteorologică în intervalul 11.08.2017, ora 09.00 – 12.08.2017, ora 09.00**

**ÎN ŢARĂ**

**Vremea va fi caniculară și disconfortul termic accentuat în zonele de câmpie, deal și de podiș, unde indicele temperatură-umezeală (ITU) va depăși pe arii relativ extinse pragul critic de 80 de unități.** Cerul va fi mai mult senin, cu unele înnorări după-amiaza la munte, iar seara și noaptea în vest, unde cu totul izolat vor fi condiții pentru ploi de scurtă durată. Vântul va sufla slab și moderat, cu intensificări locale la munte, dar trecător și în zonele mai joase de relief. Temperaturile maxime se vor încadra de la 29...31 de grade pe litoral, până în jurul valorii de 38 de grade în Banat și vestul Olteniei, iar cele minime între 15 și 25 de grade, mai scăzute în depresiuni spre 10...11 grade.

**LA BUCUREŞTI**

**Vremea va deveni caniculară, iar disconfortul termic se va accentua**. Cerul va fi mai mult senin, iar vântul va sufla slab și moderat. Temperatura maximă va fi de 35...37 de grade, iar cea minimă de 18...20 de grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Someş Tisa** informează despre **o poluare accidentală a cursului de apă a pr. Băilor, afluent de dreapta al râului Someşul Mare, amonte de loc. Valea Vinului, jud Bistriţa Năsăud, în data de 10.08.2017, ora 06.33,** ca urmare a impurificării cu ape de mină galben-portocalii, din Galeria Gheorghiu, la cota +800, localizată amonte staţie de epurare, din perimetrul minier Valea Vinului, cu activitate sistată. A fost convocat reprezentantul detinătorului perimetrului minier, SC Conversmin SA Bucureşti, pt. stabilire măsuri de intervenţie. La o primă evaluare, s-a stabilit faptul că evenimenul a avut un impact local, fără a fi afectate folosinţe de apă şi nu s-a produs mortalitate piscicolă. Au fost recoltate probe de apă care sunt în curs de determinare. Se va reveni cu informaţii suplimentare referitoare la evoluţia fenomenului.

**S.G.A. Iaşi şi A.P.M. Iaşi** revin cu informaţii despre poluarea accidentală a apei râului Ciric, produsă în data de 31.07.2017, ora 14.00, ca urmare a deversării de ape uzate menajere (culoare cenuşie) în acumularea Ciric, prin gura de evacuare a separatorului de hidrocarburi petroliere aferent reţelei de ape pluviale, din administrarea Primăriei Municipiului Iaşi.

Rezultatul analizelor fizico-chimice din data de 08.08.2017 efectuate de către laboratorul A.B.A. Prut-Bârlad, în cele 5 puncte de prelevare, se prezintă astfel:

|  |  |  |  |  |  |
| --- | --- | --- | --- | --- | --- |
| Data | Punct recoltare | Indicatori calitate | | | |
| O2  diz(mg/l) | pH (unit pH) | CCO-Cr (mg/l) | NH4+ (mg/l) |
| 08/08/2017 | 1.GV ape uzate +separatorhidrocarburi | - | 7.32 | 30.72 | 4.71 |
| 2.c.a.Ciric –amonte 50Gv separator hidrocarburi | 4.07 | 8.31 | 53.38 | 0.07 |
| 3.c.a.Ciric –aval 50m GV separator hidrocarburi | 5.32 | 8.95 | 61.44 | 0.95 |
| 4.c.a.Ciric =Ac. Ciric coada lac | 5.56 | 8.10 | 36.58 | 2.7 |
| c.a. Ciric - Acumulare CiricIII-mijloc lac | 2.07 | 8.82 | 65.28 | 0.34 |

Având în vedere că rezultatele analizelor fizico – chimice a probelor de apă prelevate din a.c. şi ac.Ciric Ciric în data de 08/08/2017 au inregistrat valori în limita normală, ***poluarea se sistează (Secţiunile analizate se încadrează, conform Ordinului 161/2006, privind starea ecologică a apelor de suprafaţă curgătoare (râu) - pentru clasa a II-a de calitate: pH=6,5-8,5 unităţi, CCO-Cr < 25mgO2/l, Amoniu= < 0,8 mg N/l, oxigen dizolvat < 7 mg)***

Astfel s-a sistat monitorizarea în data de 08.08.2017, ora 16:20.

Pe gura de evacuare a separatorului sunt deversate doar ape pluviale, rezultate in urma precipitatiilor abundente inregistrate in zona mun. Iasi (valorile determinate sunt specifice apelor pluviale).

Reprezentanții Municipiului Iași Direcția Generală Tehnică si Dezvoltare au intreprins urmatoarele măsuri în vederea limitării poluării accidentale a c.a.Ciric:

-s-a intervenit in albia afectata a c.a. Ciric in vederea eliminarii apelor uzate deversate prin intermediul a doua pompe tip HONDA din basele realizate in sectiunile coada Ac. Ciric III al GV –separator hidrocarburi, apa uzata fiind pompata in chesonul SPAU;

-S-a efectuat evacuarea apelor din SPAU aferenta retelei de canalizare menajera prin golirea integrala si spalarea chesonului;

-in urma golirii/verificarii impermeabilizarii chesonului SPAU s-a constatat ca nu exista fisuri sau alterari ale peretilor;

La data prezentei , pe conducta de evacuare a separatorului de hidrocarburi nu semai evacueaza ape uzate de tip menajer;

In continuare , reprezentantii din cadrul S.G.A. Iasi supravegheaza cursul de apa Ciric al perimetrului ac. Ciric III;

Ca masura preventiva, incepind cu data de 07.08.2017 se asigura un debit de dilutie de 0.2mc/s pe c.a. Ciric printr-o manevra de majorare a debitului evacuat din Ac.Aronenu.

**SGA Mureş şi GNM CJ Harghita** revin cu informaţii referitoare la poluarea accidentală din data de 27.07.2017, a apei pârâului Rotunda, afluent de stânga al râului Mureș (curs de apă necadastrat), pe raza localității Cristești şi Ungheni, județul Mureș, responsabil de poluarea accidentală prin conducta de evacuare ape pluviale, din administrarea S.C. HEINEKEN ROMANIA S.A.-punct de lucru Ungheni, prin care au fost evacuate ape uzate tehnologice, cu un debit de cca. 10 l/s, ca urmare a fisurării conductei. Poluarea a fost sistată în data de 28.07.2017, ora 14.00 (tabel de analize de apă anexat).

S-a întocmit proces verbal de constatare şi sancţionare a contravenţiilor în domeniul gospodăririi apelor, în data de 01.08.2017 şi s-a aplicat amendă în valoare de 40000 lei.

Au fost trasate măsuri poluatorului, în vederea stopării poluării: remedierea defectiunilor retelei de canalizare, decolmatarea si curatirea albiei pr.Rotunda pe tronsonul afectat, respectarea prevederilor autorizatiei de mediu si de gospodarirea apelor.

Tabel: Rezultatul analizelor**: pe probele de apa prelevate in 28.07.2017**

|  |  |  |  |  |  |
| --- | --- | --- | --- | --- | --- |
| **Iindicatorul de calitate** | **U.M.** | **pr Rotunda -evacuare pluviala a fabricii de bere Ungheni**  **Proba 1** | **pr Rotunda -evacuare pluviala a fabricii de bere Ungheni**  **Proba 2** | **pr Rotunda -evacuare pluviala a fabricii de bere Ungheni**  **Proba 3** | **Limite conform Ord. 161/2006 pentru clasa a II-a de calitate** |
| *ora recoltarii* |  | *10:10* | *10:20* | *11:05* |  |
| **pH** | **unit.pH** | **6,3(23,8 ºC)** | **5,5(23,7ºC)** | **7,9(20,1 ºC)** | **6,5-8,5** |
| **Reziduu filtrabil uscat la 105ºC** | **mg/l** | **480** | **1030** | **796** | **750** |
| **CCO-Cr** | **mg/l O2** | **4721,0** | **55277,0** | **11583,0** | **25** |
| **CBO5** | **mg/l O2** | **4320,0** | **14360,0** | **4680,0** | **5** |
| **Oxigen dizolvat** | **mg/l O2** | **0.73** | **0** | **2,20** | **min 7** |
| **Suspensii** | **mg/l** | **215** | **1778** | **620** |  |
| **Amoniu** | **mg/l N** | **2,18** | **7,1** | **3,5** | **0,8** |
| **Fosfor total** | **mg/l P** | **4,44** | **20,1** | **12,2** | **0,2** |
| **Subst.extractibile cu solv.organici** | **mg/l** | **9,8** | **47,6** | **15,6** |  |
| **Detergenti** | **mg/l** | **0,179** | **2,212** | **1,226** | **0,2** |
| **Azot total** | **mg/l N** | **32,1** | **140,0** | **53,5** | **7,0** |

Se constata depăşirea limitelor admise conform Ord.161/2006 pentru clasa a II-a de calitate la indicatorii: substante organice, amoniu, fosfor total, azot total. Nu au fost afectate folosinţe de apa din aval şi nu s-a constatat mortalitate piscicolă.

**Administrația Națională ,,Apele Române’’** și **Comisariatul Județean Harghita al Gărzii Naționale de Mediu,** revin cu informaţii referitor laproducerea, în data de 29.07.2017, in jurul orei 19.00, unei poluări accidentale a apei pr. Seike, afluent de dreapta al râului Tarnava Mare, în zona pod liceu Koos Karoly, localitatea Odorheiu Secuiesc, județul Harghita. Poluarea s-a manifestat printr-o culoare rosie a apei și miros întepător. Cauza o reprezintă deversarea de ulei de transformatorscurs dintr-o maşină, proprietatea firmei S.C. CSILLAG SRL, care prin reţeaua pluvială a ajuns în pr. Sarat (pr. Szejke). Reprezentanti ai SGA Mures (formația de lucru Odorheiul Secuiesc), s-au deplasat in zona pentru investigarea fenomenului si prelevarea probelor de apa in vederea afectuarii analizelor de laborator (anexat).

Tabel: Rezultatul analizelor: pe probele de apa prelevate in **30.07.2017**

|  |  |  |  |  |  |
| --- | --- | --- | --- | --- | --- |
| **Indicatorul de calitate** | **U.M.** | **pr.Sărat, aval de pod beton str. Nicolae Bălcescu-loc. Odorheiu Secuiesc**  **P1** | **confluenta pr.Sărat cu**  **r. T.-va Mare**  **P2** | **r.T-va Mare , aval**  **100 m de confluenta cu pr. Sărat**  **P3** | **Limite conform Ord. 161/2006 pentru clasa a II-a de calitate** |
| **pH** | **unit.pH** | **7,0 (23,8 ºC)** | **7,8 (23,7 ºC)** | **6,6 (23,8 ºC)** | **6,5-8,5** |
| **Extractibile** | **mg/l** | **11650,0** | **28,2** | **< 5,0** |  |
| **Indice hidrocarburi (produse petroliere)** | **mg/l** | **337,0** | **0,206** | **0,135** | **0,2** |

- La probele de apă prelevate în 30.07.2017 se constată depăşirea limitelor admise conform Ord.161/2006 pentru clasa a II-a de calitate la indicatorul de indice hidrocarburi (produse petroliere) si valori mari la indicatorul de extractibile.

S-au luat măsuri de igienizare a cursului de apă după cum urmează:

- UAT Odorheiu Secuiesc în data de 31.07.2017 a demarat lucrările de curăţare a carosabilului si a trotuarului şi în data de 07.08.2017 prin firma S.C. ROMGO IMPEX SRL lucrări de igienizare a canalului colector al apelor pluviale (inclusiv porţiunea de drum aferentă).

-SGA Mureş/Formatia Odorheiu Secuiesc a efectuat lucrări de igienizare a cursului de apă afectat prin amplasarea barajelor absorbante si a altor materiale absorbante biodegradabile începând cu data de 31.07.2017 şi suplimentarea acestora în data de 07.08.2017 , datorită apelor mari produse de ploile torenţiale.

În urma controlului efectuat în data de 07.08.2017, de reprezentanţii G.N.M. Harghita , SGAMureş, SH Sighisoara/Formaţia Odorheiu Secuiesc, s-a costatat că în albia pârâului Sărat irizatiile de produse petroliere s-au redus semnificativ, nemaifiind vizibile urme de produse petroliere la confluenţa pârâului Sărat cu râul T-va Mare.

**2.3. Pe Marea Neagră**

**A.B.A. Dobrogea-Litoral** informează că, în data de 10.08.2017, ora 18.00, a fost semnalat un delfin eşuat, în stare de putrefacţie, pe plaja din staţiunea Eforie Sud- zona “Castel”, jud. Constanţa.

Au fost informaţi, conform protocolului de colaborare, ONG Mare Nostrum şi I.N.C.D.M.”Grigore Antipa”, pentru identificare specie.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 08.08.2017, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei**

**GNM-CJ Braşov şi APM Braşov** revin cu informaţii referitoare la **accidentul rutier din data de 08.08.2017, ora 21.30, de pe DN1 Brasov- Predeal, pe partea dreaptă a carosabilului, zona Cotul Donului, în care a fost implicat un autotractor cu remorcă aparţinând transportatorului SC GAST AUTO SERV SRL ce transporta substanţe periculoase, 16 tone**, ambalate în butoaie metalice pe paleţi, din care o parte au cazut din remorcă şi o cantitate redusă de substanţă periculoasă s-a scurs pe carosabil şi a ajuns în rigola betonată, pe o distanţă de circa 10m. La faţa locului au acţionat ISU, Poliţia, SGA şi GNM-CJ Braşov. ISU Braşov a izolat zona şi a aruncat nisip pentru prevenirea scurgerii substanţei în rigola pluvială betonată. O firmă specializată a preluat materialul absorbant folosit, împregnat cu substanţe periculoase, în vederea eliminării.

**GNM CJ Botoşani** informează telefonic **despre un incendiu de vegetaţie uscată în desfăşurare pe circa 50 ha, în zona loc. Bodeasa, oraş Săveni, jud Botoşani, în după-amiaza zilei de 10.08.2017**. Se va reveni cu inf. suplimentare.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 09.08.2017-10.08.2017 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.